GP2 Azijos serija
GP2 Azijos serija (GP2 Asia Series) – buvęs vienviečių atvirų ratų automobilių lenktynių čempionatas, pristatytas 2008 m. Pagrindinės čempionato lenktynės vyko GP2 serijos ne sezono metu – sausio-balandžio mėnesiais po dvejas lenktynes vieno savaitgalio metu. Norint populiarinti autosportą Azijoje, šiame čempionate bent vienas iš dviejų komandos lenktynininkų turėjo būti kilęs ne iš Europos ar Amerikos žemyno. 2011 m. buvo pranešta, kad čempionatas sujungiamas su GP2 serija.